Urbeltz zuri-beltz

Urbeltz zuri-beltza (Coprinopsis picacea) Psathyrellaceae familiako onddo espezie bat da. Coprinus comatus delakoak ez bezala, ez du interes gastronomikorik, nahiz eta ez duen toxikotasun egiaztaturik.

Sinonimoak: Agaricus picaceus, Coprinus picaceus.

 Deskribapena 
Kapela: 4 eta 8 cm arteko diametrokoa. Hasieran oboidea, gero kanpai-itxurakoa, azkenik ertza altxatuta. Azala marroi iluneko kolorekoa edo beltz fuliginosoa. Gaztetan, errezel orokor zuriarekin guztiz bilduta, gero, kapela irekitzean, plaka irregular, erorkor eta zuri handietan hausten da.

Orriak: Libreak, sabeldunak, estu, hasieran zuriak, gero errauts-arrosa kolorekoak, azkenik beltzak eta delikueszenteak.

Orri libreak: Oinera hurbiltzen diren orriak, baina ukitzen ez diotenak.

Hanka: Zuria, liraina, hauskorra, barnehutsa, erraboilduna oinarrian, hasieran, zetadun ezkata arinez estalita, gero ilegabea, leuna, eta distiratsua. Oinarriko erraboilak felpa itxurako biloz batez estalita dago.

Haragia: Mehea, urria, hauskorra, zuria eta usain desatseginekoa.

Etimologia: Coprinus hitza grezieratik dator, "cóprinus" hitzetik, eta esan nahi du: simaurrari dagokiona, simaurretan hazten dena. Picaceus epitetoa berriz, latinetik dator, mika esan nahi duen "pica" hitzetik. Bere kapelaren kolore beltzaxkagatik.

 Jangarritasuna 
Sukaldaritzarako baliorik gabea.

 Nahasketa arriskua 
Zaila da nahastea, oso espezie bereizgarria baita, kapela iluna baitu pintzelkada zuriekin.

 Sasoia eta lekua 
Udan eta udazkenean, hostozabalen basoetako humusean, batez ere pagadietan, espezie hau ez da oso ohikoa eta ez da ugaria gure eskualdean.

 Banaketa eremua 
Kanada, Ameriketako Estatu Batuak, Mexiko, Alaska, Hegoafrika, Namibia, Maroko, Kenya, Eswatini, Kanariak, Europa, Israel, Turkia, Iran, Kaukasia, Errusia, Australia, Zeelanda Berria.

 Galeria 

 Erreferentziak 

 Kanpo estekak 

Kategoria:Coprinopsis
Kategoria:Onddo ez jangarriak
Kategoria:2001. urtean deskribatutako onddoak
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Alaskako onddoak
Kategoria:Mexikoko onddoak
Kategoria:Hegoafrikako onddoak
Kategoria:Kenyako onddoak
Kategoria:Eswatiniko onddoak
Kategoria:Namibiako onddoak
Kategoria:Kanarietako onddoak
Kategoria:Israelgo onddoak
Kategoria:Turkiako onddoak
Kategoria:Irango onddoak
Kategoria:Kaukasoko onddoak
Kategoria:Europako onddoak
Kategoria:Errusiako onddoak
Kategoria:Australiako onddoak
Kategoria:Zeelanda Berriko onddoak